དིར་ཐིག་ལེ་རྫོགས་རིམ་དོན་
བདུན་ཏེ། དབབ་པ་དང་། བདེ་བ་བཟུང་བ་དང་། རོ་མྱང་བ་དང་། ཟློག་པ་དང་། གནས་སུ་
བསྐྱལ་བ་དང་། རྩ་མིག་དགག་པ་དང་། རླུང་དང་བསྲེ་བའོ། །དང་བོ་ནི། རྐང་བ་བསྐུམས་ཏེ་
དལ་བུས་དབབ། དྲགས་ན་མི་བཟློགས་སོ། །བཟུང་བ་ནི་གསེར་གླིང་གི་སྒོ་བསྡམ། ཀྲི་ཤ་ཀུ་ནི་
ལ་ལྷད་ལྷོད་མི་གཏང་། ཨ་ཁྱི་ཟློག རྫི་མ་དགུག ཐུགས་ཀྱི་ས་བོན་བདེ། ཡུམ་བཞི་ནང་
དུ་བཀུག དེ་མ་ཐུབ་ན་གསེར་གླིང་ཧ་ཏས་མནན་ལ་གཟུང་ངོ་། །རོ་མྱང་བ་ནི་བཛྲའི་རྩེ་མོར་
མིག་ཛྙཱ་ལ་གཏད། ཟློག་པ་ནི་སྲོག་རྩོལ་གསེར་གླིང་ཀྲི་ཤ་ཀུ་ནེ་ནས། ཡར་ལནཉི་ཤུ་རྩ་གཅིག་
དྲང་ངོ་། །གནས་སུ་བསྐྱལ་བ་ནི། སེམས་ཧད་ལ་གཏད། མིག་ཧད་ལ་བལྟའོ། །རྩ་མིག་དགག་
65

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པ་ནི། ཅུང་ཟད་ཅིག་ཨ་བི་ཀལྦ་ལ་སེམས་བཞག་གོ །རླུང་དང་བསྲེ་བ་ནི། སྲོག་རྩོལ་ལནདྲུག་
བདུན་ཙམ་དྲག་ཏུ་སྤྲུག་གོ །དེ་ལྟར་བྱས་པས་བདེ་སྟོང་གཉིས་མེད་ཀྱི་ཡེ་ཤེས་ངོས་ཟིན་ནས།
འཁོར་འདས་ཀུན་ལ་རྒྱས་བཏབ་སྟེ་ཉམས་སུ་བླངས་པས་འཚང་རྒྱའོ། །འོག་སྒོའི་གདམས་པ་
གསེར་གླིང་བའི་ལུགས་སོ། །དེ་ནས་བསྲེ་བ་དྲུག་པའི་མན་ངག་ལ། དང་བོ་གཉིད་དང་འོད་
གསལ་དུ་བསྲེ་བ་ཡིན་ཏེ། གཉིད་ལོག་ཁར་སེམས་ཉིད་སྟོང་གསལ་མི་རྟོག་པའི་ངང་ལ་བཞག་
པས། རྨི་ལམ་མེད་པའི་གཉིད་གསལ་སྟོང་དུ་མེར་གནས་པ་འབྱུང་ངོ་། །རྨི་ལམ་དང་ལུས་སུ་
བསྲེ་བ་ནི། རྨི་ལམ་བཟུང་སྦྱང་བྱས་ནས། སྣང་བ་ཐམས་ཅད་སྣང་ལ་རང་བཞིན་མེད་པར་འཁྱེར་
བ་ཡིན་ནོ། །འཆི་ཁ་འོད་གསལ་དུ་བསྲེ་བ་ནི། འཆི་ཁར་སེམས་འོད་གསལ་གྱི་ངང་དུ་བཞག་
པས། འཆི་སེམས་ཀྱི་ཐ་མ་རྣམ་པར་ཤེས་པ་འོད་གསལ་ལ་ཐིམ་པའི་ཚེ་དེས་ངོས་ཟིན་ཏེ། ཆོས་
སྐུ་ཐོབ་པ་ཡིན་ནོ། །བར་དོ་དང་ཟུང་འཇུག་ཏུ་བསྲེ་བ་ནི། བར་དོ་རུ་རླུང་སེམས་ཀྱི་ལུས་དང་
ལྡན་པ་དེ་ཟུང་འཇུག་ལོངས་སྤྱོད་རྫོགས་པའི་སྐུ་སྣང་ལ་རང་བཞིན་མེད་པར་ཤེས་པར་བྱེད་པ་
ཡིན་ནོ། །སྙོམས་འཇུག་དང་བདེ་སྟོང་དུ་བསྲེ་བ་ནི། ཐབས་ཤེས་རབ་ཀྱི་སྦྱོར་བའི་ཚེ་ཆགས་པ་
བར་མའི་དུས་སུ་བདེ་བ་ལ་སྟོང་བའི་རྒྱས་བཏབ་སྟེ། བདེ་སྟོང་གཉིས་མེད་ཀྱི་ངང་ལ་འཇོག་པ་
ཡིན་ནོ། །ལོངས་སྤྱོད་དང་། བདེ་སྟོང་དུ་བསྲེ་བ་ནི། འདོད་ཡོན་ལྔ་ལ་ལོངས་སྤྱོད་པའི་ཚེ། བདེ་
བར་ཞེན་ཅིང་སྲེད་པས་ལོངས་སྤྱོད་པ་མ་ཡིན་ཏེ། བདེ་སྟོང་གི་ངང་ནས། ཐེ་ཚོམ་དང་རྟོག་པ་
མེད་པའི་ངང་ནས་ཅི་བདེ་བར་ལོངས་སྤྱོད་པ་ཡིན་ནོ། །བསྲེ་བ་དྲུག་པའི་མན་ངག་གསེར་
སྡིངས་པས་མཛད་པ་ལྟར་རོ།། །།
དེ་ནས་འབྲས་བུ་སངས་རྒྱས་ཀྱི་བཞུགས་ཚུལ་བསྟན་པ་ལ། ཆོས་སྐུའི་བཞུགས་ཚུལ་
ནི། སེམས་སྣང་བ་གསུམ་ལས། སེམས་དམིགས་པའི་ཡེ་ཤེས་སྟོང་བ་དང་། ཤིན་ཏུ་སྟོང་བ་དང་།
66

༄༅། །གསང་འདུས་རིམ་ལྔའི་ཁྲིད་ཡིག་སོགས།
༼
སྟོང་བ་ཆེན་པོ་དང་། ཐམས་ཅད་སྟོང་བ་འོད་གསལ་གྱི་དོན་བསྒོམས་པས་འབྲས་བུ་ཆོས་ཀྱི་
སྐུའི་རྟོག་པ་འཆར་ཏེ། སེམས་ཆོས་ཉིད་ཀྱི་ངང་ལྟར་བརྟན་པ། རྒྱ་མཚོ་ལྟར་མི་གཡོ་བ། ཉི་ཟླ་
ལྟར་གསལ་བ། ཆུ་ཤེལ་ལྟར་དྭངས་པ། ནམ་མཁའ་ལྟར་མཐའ་དབུས་མེད་པ། དུས་ཐམས་ཅད་
དུ་བདེ་སྟོང་འགྱུར་བ་མེད་པའི་ངང་ལ་བཞུགས་པ་ཡིན་ནོ། །ལོངས་སྐུའི་བཞུགས་ཚུལ་ནི།
ལུས་ཉམས་སུ་བླངས་པས་འབྲས་བུ་ལོངས་སྐུ་འཆར་བ་ཡིན་ཏེ། གནས་འོག་མིན་བདེ་མཆོག་
གི་དགྱེས་པ་ན། སྟོན་པ་ཡབ་ཡུམ་ཁ་སྦྱོར་གྱི་ཡན་ལག་བདུན་དང་ལྡན་པ་དེ་ལོངས་སྤྱོད་རྫོགས་
པའི་ཡན་ལག་དང་། ཁ་སྦྱོར་གྱི་ཡན་ལག་དང་། བདེ་བ་ཆེན་པོའི་ཡན་ལག་དང་། རང་བཞིན་
མེད་པའི་ཡན་ལག་དང་། སྙིང་རྗེ་ངེས་པར་གང་བའི་ཡན་ལག་དང་། རྒྱུན་མི་འཆད་པའི་ཡན་
ལག་དང་། འགོག་པ་མེད་པའི་ཡན་ལག་གོ །སྐུ་མཚན་དང་དཔེ་བྱད་ཀྱིས་སྤྲས་པ་སྒྱུ་མའི་དཔེ་
བཅུ་གཉིས་ཀྱིས་ཡོན་ཏན་ཡར་ལྡན་དུ་མཚན་པ། མཛེས་པའི་ལྷ་དང་ལྷ་མོ་དཔག་ཏུ་མེད་པས་
འདོད་
ཕྱི་ནང་གསང་བའི་མཆོད་པ་འབུལ་བ་ཞལ་འཛུམ་པ་ཙམ་གྱིས་འགྲོ་བའི་དོན་མཛད་པ།
པའི་ཡོན་ཏན་ཐམས་ཅད་ལ་རྫོགས་པར་ལོངས་སྤྱོད་པ་ནི་ལོངས་སྐུའི་བཞུགས་ཚུལ་ཡིན་ནོ། །
བས
སྤྲུལ་སྐུའི་བཞུགས་ཚུལ་ནི། བསྐྱེད་རིམ་དང་རྡོ་རྗེའི་བཟླས་པ་ཉམས་སུ་བླངས་པས་འབྲས་བུ་
སྤྲུལ་སྐུ་བྱུང་སྟེ། སྤྲུལ་བ་དཔག་ཏུ་མེད་པ་འཁོར་བ་མ་སྟོང་གི་བར་དུ་སེམས་ཅན་གྱི་དོན་མཛད་
པ་གསུང་ཡན་ལག་དྲུག་ཅུ་དང་ལྡན་པས་ཐེག་པ་སྣ་ཚོགས་ཀྱི་ཆོས་གསུང་བ། དབང་ཕྱུག་གི་
ཡོན་ཏན་བརྒྱད་དང་ལྡན་པ་སྟེ། སྐུའི་དབང་ཕྱུག་དང་། གསུང་གི་དང་། རྫུ་
འཕྲུལ་གྱི་དང་། འདོད་པའི་དང་། ཐམས་ཅད་ཀུན་ཏུ་སོང་བའི་དང་། ཅི་འདོད་པ་སྐྱེད་པའི་
དང་། གནས་ཀྱི་དབང་ཕྱུག་སྟེ་བརྒྱད་དང་ལྡན་པའོ། །ཐེག་པ་གཞན་གྱི་ལོངས་སྐུ་ནི་འདིར་
སྤྲུལ་སྐུར་གཏོགས་སོ། །དེ་རྣམས་སྤྲུལ་སྐུའི་བཞུགས་ཚུལ་ཡིན་ནོ། །བདེ་བ་ཆེན་པོའི་སྐུའི་
67

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཞུགས་ཚུལ་ནི། ཟུང་འཇུག་ཉམས་སུ་བླངས་པས་འབྲས་བུ་སྐུ་གསུམ་དབྱེར་མེད་བདེ་བ་
ཆེན་པོའི་སྐུ། རྡོ་རྗེ་འཆང་ཆེན་པོ་འབྱུང་སྟེ། དེ་ནི་སངས་རྒྱས་ཐམས་ཅད་ཀྱི་ཡབ། རིགས་
ཐམས་ཅད་ཀྱི་བདག་པོ། །སྤྱོད་ཡུལ་ཐམས་ཅད་དུ་བཟང་བ་གཉིས་སུ་མེད་པའི་ཡེ་ཤེས་བདེ་བ
ཆེན་པོའི་ཡོན་ཏན་དཔག་ཏུ་མེད་པ་དང་ལྡན་པ་ནི། སྐུ་གསུམ་དབྱེར་མེད་བདེ་བ་ཆེན་པོའི་
བཞུགས་ཚུལ་ཡིན་ནོ། །འབྲས་བུ་སངས་རྒྱས་ཀྱི་བཞུགས་ཚུལ་གསེར་སྡིངས་པས་མཛད་པའོ། །
དེ་ནས་རྡོ་རྗེ་སེམས་དཔའི་གཟིགས་ལམ་འདི་ལ་དོན་གསུམ་སྟེ། འཆི་རྟགས་བརྟག་པ་
དང་། འཆི་ཁའི་མན་ངག་དང་། དེའི་ཡན་ལག་གནད་ཀྱིས་གདམས་པའོ། །དེ་ལ་འཆི་རྟགས་
བརྟག་པ་ནི། གཞི་སེམས་ཅན་གྱི་དུས་ན་རིམ་པ་ལྔར་རང་ཆས་སུ་གནས་པས། འཆི་ཁར་ཡང་
རིམ་པ་ལྔར་གནས་ནས་འབྱུང་བ་ལྔ་ཐིམ་པས་རྡོ་རྗེ་བཟླས་པའི་རྟགས་ལྔ་འཆར་ཏེ། ས་ཆུ་ལ་
ཐིམ་པས་ལུས་ལྕི། ནང་རྟགས་སྨིག་རྒྱུ་ལྟ་བུ་སྔོ་བ་འབྱུང་། ཆུ་མེ་ལ་ཐིམ་པས་ཕྱི་རྟགས་ཁ་སྣ་
སྐམ། ནང་རྟགས་སུ་དུ་བ་ལྟ་བུ་སེར་བོ་འབྱུང་། མེ་རླུང་ལ་ཐིམ་པས་ཕྱི་རྟགས་དྲོད་སྡུད། ནང་
རྟགས་སྲིན་བུ་མེ་ཁྱེར་ལྟར་དམར་བོ་འབྱུང་། རླུང་རྣམ་པར་ཤེས་པ་ལ་ཐིམ་པས་ཕྱི་རྟགས་
དབུགས་ཐུང་། ནང་རྟགས་སྒྲོན་མེ་འབར་བ་ལྟར་དཀར་བོ་འབྱུང་། རྣམ་པར་ཤེས་པ་འོད་
གསལ་ལ་ཐིམ་པས་མཁའ་སྣང་ལྟ་བུ་འོང་སྟེ། དེ་རྣམས་རགས་པའི་དབང་དུ་བྱས་སོ། །ཕྲ་བར་
བརྩིས་ན། རྣམ་པར་ཤེས་པ་སྣང་བ་ལ་ཐིམ་པས། ཞེ་སྡང་ལས་གྱུར་པའི་རྟོག་པ་སུམ་ཅུ་རྩ་
གསུམ། སྟོང་བར་ཐིམ་པས་ཟླ་བ་ལྟ་བུའི་རྟགས་འབྱུང་། སྣང་བ་མཆེད་པ་ལ་ཐིམ་པའི་དུས་སུ་
འདོད་ཆགས་ལས་གྱུར་པ། མཚན་ཉིད་བཞི་བཅུའི་རྟོག་པ་ཤིན་ཏུ་སྟོང་བར་ཐིམ་པས་ཉི་མ་ལྟ་
བུའི་རྟགས་འབྱུང་། སྣང་བ་ཉེར་ཐོབ་ལ་ཐིམ་པའི་དུས་སུ་མ་རིག་པ་སྐད་ཅིག་མ་བདུན་གྱིས་
རྟོག་པ་སྟོང་བ་ཆེན་པོར་ཐིམ་པས་མུན་པ་ལྟ་བུ་སྐད་ཅིག་འབྱུང་། དེའི་དུས་སུ་འཆི་བ་འོད་
68

༄༅། །གསང་འདུས་རིམ་ལྔའི་ཁྲིད་ཡིག་སོགས།
གསལ་བཟུང་བ་དང་། བར་དོར་ཟུང་འཇུག་བཟུང་བའི་གནད་ཡོད་དོ། །དེས་འཆི་རྟགས་
བསྟན་པའོ། །
དེ་ནས་འཆི་བའི་གདམས་ངག་ལ་གསུམ་སྟེ། འཕྲུལ་འཁོར་གསུམ་གྱི་མན་ངག་དང་།
ཡེ་ཤེས་ངོ་སྤྲོད་ཀྱི་གདམས་ངག་དང་། བསུ་སྐྱེལ་གྱི་གདམས་ངག་གོ །དེ་ལ་འཕྲུལ་འཁོར་ནི་
གསུམ་ཡིན་ཏེ། ལུས་ཀྱི་འཕྲུལ་འཁོར་ནི་རྐང་བ་དཀྱིལ་ཀྲུང་། ལག་པ་ས་གནོན་གྱི་ཕྱག་རྒྱ་བྱ།
ངག་གི་འཕྲུལ་འཁོར་འཇམ་རླུང་བཟུང་། ཁྱད་པར་འོག་རླུང་འཐེན། ཧིཀའི་གནད་བྱའོ། །ཡིད་
ཀྱི་འཕྲུལ་འཁོར་ནི། རང་ལུས་སྒྱུ་མ་ལྟ་བུའི་ཡི་དམ་གྱི་ལྷར་བསྒོམ། ལྕེ་ཆུང་གི་སྟེང་དུ་ཡི་གེ་
གསུམ་སེར་བོ་གཅིག་བསམ། སྤྱི་གཙུག་སྐར་ཁུང་གི་མཐོངས་ལྟར་ཟང་ངེ་ཐལ་ལེ་བསྒོམ། སྙིང་
གི་དཀྱིལ་དུ་རྣམ་ཤེས་ཧཱུཾ་གི་ངོ་བོར་བསམ། དེ་ནས་ཧིཀ་ཅེས་བརྗོད་པས་འོག་རླུང་འཐེན་ཏེ།
ཧཱུཾ་དེས་རྔུབ་པའི་ཚུལ་གྱིས་སྟེང་དུ་ཀ་ཞེས་པས་ཙེན་ཏེ་བཞག་ལ། བདག་གིས་འོད་གསལ་གྱི་
ངང་ལ་ཟུང་འཇུག་གི་སྐུར་ལྡང་བར་བྱའོ་སྙམ་དུ་འཕེན་པ་དྲག་ཏུ་བཏང་ལ། རླུང་འཐེན་ཅིང་
ཧིཀ་ཅེས་བརྗོད་པས། ཧྭ་དེ་རླུང་གི་སྤྱི་གཙུག་ཏུ་མེར་མེར་ཏེ་ཕུལ་ཏེ། ཀས་ངལ་གསོ། དེ་ནས་
ཧཱུཾ་འོད་ཟེར་ལྔ་དང་ལྡན་པ་ཏོག་ཟེར་ནས་སོང་སྟེ། འོག་མིན་བདེ་བ་ཅན་དུ་ཕོ་བྲང་དུ་གཙོ་བོ་
ལོངས་སྤྱོད་རྫོགས་པའི་སྐུ་རྡོ་རྗེ་འཆང་དུ་བཀྲོངས་ཏེ་སོང་བར་བསམ། དེ་ཡང་སྐུ་མདོག་སྔོན་
པོ། ཕྱག་གཉིས་རྡོ་རྗེ་དྲིལ་བུ་དང་བཅས་པས་ཡུམ་ལ་འཁྱུད་པ། རྒྱན་སྣ་ཚོགས་ཀྱིས་བརྒྱན་པ།
མཚན་དང་དཔེ་བྱད་ཀྱིས་སྤྲས་པར་བསམ་མོ། །དེ་ཡང་ཡེ་ཤེས་ངོ་སྤྲོད་ཀྱི་གདམས་ངག་ནི།
ཕྱག་རྒྱ་ཆེན་པོ་བཞི་ལྡན་བར་མ་ཆད་པར་བསྟེན་ཏེ། བདེ་བ་དང་གསལ་བ། མི་རྟོག་པ། ཕྲ་
བའི་ངང་ལ་མ་གཡེངས་པར་བཞག དེ་ལྟར་བྱས་པས་འཆི་བའི་འོད་གསལ་སྐད་ཅིག་ཙམ་
ཀུན་ལ་འོང་བ་དེ། ངོས་ཙིར་གྱིས་ཟིན་ཏེ། སྔོན་གྱི་འཕེན་པས་རྒྱུ་བྱས། རྗེས་སུ་དྲན་པའི་ཡན་
69

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལག་གིས་གསོས་བཏབ་ནས། ཆུ་ཀླུང་དྭངས་མ་ལས་ཉ་འཕར་བ་ལྟར་འོད་གསལ་ཆོས་སྐུའི་ངང་
ནས། ཟུང་འཇུག་ལོངས་སྤྱོད་རྫོགས་པའི་སྐར་སངས་རྒྱས་ཏེ། རྟོག་པ་མེད་བཞིན་དུ་།ལ་བའི་
སྐུ་སྣ་ཚོགས་ཀྱིས་གཞན་གྱི་དོན་བྱེད་པ་འབྱུང་ངོ་། །བསུ་སྐྱེལ་གྱི་མན་ངག་ནི། འཆི་ཁའི་མན་
ངག་སྒོམ་པའི་ཚེ། བླ་མའམ། གྲོགས་མཚན་ལྡན་གྱིས། གཡས་པ་ནས་ཡི་དམ་གྱི་ལྷ་གསལ་
གདབ། གཡོན་པ་ནས་ཕྱག་རྒྱ་བཞི་ལྡན་གསལ་གདབ་བོ། །དེ་ལྟར་བྱས་པས་གདམས་ངག་གི་
འཕེན་པ་སྐྱལ། རྗེས་སུ་དྲན་པའི་ཡན་ལག་གིས་བསུ་སྟེ། ལོངས་སྐུར་ལྡང་ངོ་། །དེའི་ཚེ་བླ་མ་
ཡི་དམ་མཁའ་འགྲོ་ཆོས་སྐྱོང་རྣམས་ཀྱིས་གདུགས་དང་། རྒྱལ་མཚན་དང་། རོལ་མོའི་སྒྲ་རྣམས་
ཀྱིས་བསུ་སྟེ། · འོག་མིན་ཆོས་ཀྱི་ཕོ་བྲང་དུ་སངས་རྒྱས་ནས་ཕྱག་རྒྱ་ཆེན་པོ་མཆོག་གི་དངོས་
གྲུབ་འཐོབ་པར་ཐེ་ཚོམ་མེད་དོ། །མན་ངག་འདིའི་ཡན་ལག་གནད་ཀྱི་གདམས་པ་ལ་གཉིས་ཏེ།
དགག་གསུམ་གཟེར་དྲུག་གི་གནད་དང་། སྟོབས་ལྔའི་གནད་དོ། །དེ་ལ་དགག་གསུམ་ནི།
འཁོར་བར་སྐྱེ་བའི་བག་ཆགས་ཀྱི་ས་བོན་དགག་པ་དང་། བར་དོའི་སྣང་བ་དགག་པ་དང་། སྐྱེ་
བ་དགག་པའོ། །བག་ཆགས་ཀྱི་ས་བོན་ནི། ད་ལྟ་དངོས་པོར་འཛིན་པའི་མ་རིག་པས་ཀུན་ནས་
བསླངས་ཏེ། གང་དང་གང་གིས་དངོས་པོ་ལ་ཞེན་པས་འཆི་ཁར་ཡང་ཆགས་སྡང་དང་སྦྲགས་ཏེ་
འཁོར་བ་ས་བོན་ཡིན། ས་བོན་དེ་དགག་པ་ལ་ཆོས་གསུམ་སྟེ། རང་ཉིད་ལྷའི་སྐུར་བསྒོམ་པ་
དང་། འཆི་ཁར་སངས་རྒྱས་པའི་དྲན་འདུན་གྱི་ཤེས་པ་གཏོང་བ་དང་། བསུ་སྐྱེལ་གྱི་གནད་
ཀྱིས་ཁེབས་པའོ། །དེ་ནས་བར་དོ་དགག་པ་ལ་བར་དོའི་མཚན་ཉིད་ནི། བར་ནི་ལུས་འདི་བོར་
ལ་ཕྱི་མ་མ་བླངས་པའི་བར་ཡིན། དོ་ནི་རིག་པ་ཕ་མ་མེད་ཡིན། སྲིད་པ་ནི་རླུང་སེམས་ཀྱི་སྲིད་
པ་སྟེ། འབྱུང་བ་ལྔའི་སྲིད་པ། འོད་ཁ་དོག་ལྔའི་སྲིད་པ་ཡིན། དབང་བོ་ཀུན་ཚང་ཐོགས་མེད་
ལྡན། །རིགས་མཐུན་ལྷ་མིག་དག་པས་མཐོང་། །སྔོན་བྱུང་སྲིད་པའི་ཤ་གཟུགས་ཅན། །ལས་ཀྱི་
/
70

༄༅། །གསང་འདུས་རིམ་ལྔའི་ཁྲིད་ཡིག་སོགས།
རྫུ་འཕྲུལ་ཤུགས་དང་ལྡན། །ཐོགས་པ་གསུམ་ཅན་སྡུག་བསྔལ་འགྱུར། །ཞེས་བྱ་བའི་དོན་ནི།
རླུང་སེམས་འོད་ཀྱི་ལུས་དང་ལྡན་པ་ལ་མིག་ལ་སོགས་པའི་དབང་བོ་ཀུན་ཚང་བ། ས་རྡོ་རི་བྲག་
ལ་སོགས་པ་ཅི་ལ་ཡང་ཐོགས་པ་མེད་པར་འགྲོ་བ། བར་དོ་དང་དུད་འགྲོའི་སྐྱེ་བ་ལྟ་བུ་རིགས་
མཐུན་པ་གཅིག་གིས་གཅིག་མཐོང་བ་ཡིན། ཡང་ལྷ་མིག་དག་པས་མཐོང་བ་ཡིན་གྱི། འོག་མ་
རྣམས་ཀྱིས་ནི་མི་མཐོང་ངོ་། །སྔོན་བྱུང་ཞེས་བྱ་བ་ནི། ཞག་ཕྱེད་དང་བཞི་ཚུན་ཆད་མ་ཤི་བའི་
སྣང་བ་སྟེ། སྔ་མའི་ལུས་ཀྱི་སྣང་བ་འབྱུང་ལ། ཞག་ཕྱེད་དང་བཞི་ཕན་ཆད་ཤི་བར་ཤེས་ནས་ཚེ་
ཕྱི་མའི་སྣང་བར་ཤར་ཏེ། ལུས་གར་ལེན་གྱི་གཟུགས་སྔོན་དུ་འབྱུང་ཞིང་། དུད་འགྲོར་སྐྱེ་ན་རྭ་
སེང་སྟེ། རྨིག་པ་ཤར་རེ་བ་ལ་སོགས་པ་འབྱུང་ངོ་། །ལུས་ཀྱི་རྫུ་འཕྲུལ་གྱིས་ཅི་ལ་ཡང་མི་ཐོགས་
ཤིང་ནམ་མཁའ་ལ་འགྲོ་བ་དང་། སྟོང་གསུམ་མཐོང་བའི་བློ་དང་ལྡན་པ་ཡིན་ནོ། །ཐོགས་པ་
གསུམ་ནི་རྡོ་རྗེའི་གདན་དང་། མ་མ་ལ་སོགས་པ་སྐྱེ་བ་ལེན་པའི་གནས་དང་། དཀོན་མཆོག་
གསུམ་གྱི་རྟེན་ལ་ཐོགས་སོ། །དེ་ལྟར་བར་དོའི་དུས་དེར་རྟོགས་ན་འཚང་རྒྱ་ལ། མ་རྟོགས་ན་
འཁོར་བར་འཇུག་གོ །དེས་ན་བར་དོ་དགག་པ་ལ་ཆོས་གསུམ་སྟེ། ཟས་ནོར་གཉེན་འདུན་
སོགས་ཅི་ལ་ཡང་མི་ཆགས་པ་དང་། འོད་གསལ་གྱི་ངང་ནས་ལྟ་སྒོམ་སྤྱོད་པ་སྦྱང་བ་དང་། ཟུང་
འཇུག་གི་ངང་ནས་ལྟ་སྒོམ་སྤྱོད་པ་སྦྱང་བས་ཁེགས་སོ། །དེ་ལ་འོད་གསལ་ཟིན་པའི་གཟེར་
གསུམ་ནི། འཆི་ཁར་ངུ་སྐད་ལ་སོགས་པ་འདུ་འཛིས་དབེན་པ་དང་། འོད་གསལ་ཟིན་པའི་དྲན་
པ་སྔོན་དུ་གཏོང་བ་དང་། འོད་གསལ་གྱི་ངང་དུ་གོམས་པ་བརྟན་པར་བྱེད་པའོ། །ཟུང་འཇུག་
ཟིན་པའི་གཟེར་གསུམ་ནི། ཡེ་ཤེས་སྐྱེ་བའི་བར་དོ་དང་། ཟུང་འཇུག་གི་སྐུར་ལྡང་བའི་འཕེན་
པ་གཏོང་བ་དང་། ཆོས་ཐམས་ཅད་གཉིས་མེད་ཀྱི་ངང་དུ་གོམས་པར་བྱེད་པའོ། །སྐྱེ་བ་དགག་
71

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པ་ལ། བར་དོ་སྒྱུ་ལུས་སྟོང་བ་བཞིན་ཚོལ་བའི་ལུས་ཀྱི་སྲེད་པ་འབྱུང་སྟེ། (འདིར་མ་ཡིག་ལས་
མཇུག་མ་ཚང་)བཀྲ་ཤིས་ཤོག། །
1:|: ཀྱང
ཏི
# %
1:|:
ted n, ག ས ཟེའི་
72

༄༅། །གསང་འདུས་རིམ་ལྔའི་ཁྲིད་ཡིག་སོགས།